# Airco DH.2

L'Airco DH.2 va ser un caça biplà britànic amb propulsor posterior utilitzat durant la Primera Guerra Mundial. Va ser el segon disseny amb motor i hèlice posterior dissenyat per Geoffrey de Havilland i fabricat per The Aircraft Manufacturing Company Limited (Airco). Aquest era una evolució de l'anterior caça biplaça Airco DH.1 i va ser el primer caça britànic capaç de contrarestar els avançats dissenys alemanys que tenien la superioritat aèria a finals de 1915.

## Història

El DH.2 va realitzar el seu primer vol el juliol de 1915. El model es va utilitzar per equipar l'esquadró número 24 i va aconseguir la seva primera victòria el 2 d'abril de 1916. A partir d'aquest moment l'esquadró 24 va anar sumant enemics abatuts, 17 al juny, 15 a l'agost, 15 al setembre i 10 al novembre, fins que, el 23 de novembre el comandant L.G. Hawker va ser abatut pel pilot alemany Manfred von Richthofen.
Després de servir al front occidental molts DH.2 van ser enviats a Orient Mitjà per prestar servei a Palestina i Macedònia. Al seu país d'origen prop de 100 unitats van ser reconvertits en avions d'entrenament, sent finalment retirats la tardor de 1918.

## Disseny

Els DH.2 estaven armats amb una sola metralladora Lewis de (calibre 7,7 mm) que originalment es podia situar, mitjançant una muntura flexible, en 3 posicions diferents des de la cabina de vol. Més tard s'arribà a la conclusió que la millor manera d'impactar en els avions enemics era apuntat amb el mateix avió (i no movent l'arma) i llavors es va fixar l'arma en la posició frontal.
La majoria dels DH.2 estaven equipats amb motors ratatius Gnome Monosoupape de 100 cavalls (75 kW). Tot i això els últims models foren potenciats amb motors Le Rhône 9J de 110 cavalls (82 kW).

## Especificacions (DH.2)

Dades de Warplanes of the First World War - Fighters Volume One
Característiques generals
* Tripulació: 1 pilot
* Longitud: 7,69 m
* Envergadura: 8,61 m
* Alçada: 2,91 m
* Superfície de l'ala 23,13 m²
* Pes buit: 428 kg
* Pes màxim d'enlairament: 654 kg
* Motors: 1× motor rotatiu Gnome Monosoupape, 100 hp
Rendiment
* Abast: 400 km
* Sostre de servei: 4.265 m
* Ràtio d'ascens: 166 m/min
* Càrrega alar: 28,3 kg/m²
* Potència/pes: 110 W/kg
* Autonomia 2 hores i 45 minuts
* Trepada fins a 1500 m 24 minuts i 45 segons
Armament
1 × metralladora Lewis de calibre 7,7 mm amb carregadors de tambó de 47 cartutxs

## Referències

* ↑ Swanborough, Gordon; Green, William. The complete book of fighters (en anglès). Smithmark Pub., 1 de setembre de 1995, p. 12. ISBN 9780831739393.
* ↑ Mason, Francis K. The British Fighter since 1912 (en anglès). Annapolis, Maryland: Naval Institute Press, 1992, p. 42. ISBN 9781557500823.
* 1 2 Jackson, Robert. La enciclopedia de la aviación (en castellà). Edimat Libros, S.A., 2014, p. 29-30. ISBN 9788497941983.
* ↑ Goulding, James. Interceptor: RAF Single Seat Multi-Gun Fighters (en anglès). Londres: Ian Allen Ltd., 1986, p. 11. ISBN 9780711015838.
* ↑ Sharpe, Michael. Biplanes, Triplanes, and Seaplanes (en anglès). Londres: Friedman/Fairfax Books, 2000, p. 20. ISBN 9781586633004.
* ↑ Bruce 1965, p. 128.

## Bibliografia

* Bruce, J.M. Warplanes of the First World War - Fighters Volume One. London: MacDonald & Co., 1965.
* Cheesman, E.F., ed. Fighter Aircraft of the 1914-1918 War. Herts, UK: Harleyford, 1960.
* Goulding, James. Interceptor: RAF Single Seat Multi-Gun Fighters. London: Ian Allen Ltd., 1986. ISBN 0-7110-1583-X.
* Guttman, Jon. Pusher Aces of World War 1. Jon Guttman. Osprey Pub Co, 2009. ISBN 1-84603-417-5, 9781846034176.
* Jackson, A.J. De Havilland Aircraft since 1909. London: Putnam, Third edition, 1987. ISBN 0-85177-802-X.
* Mason, Francis K. The British Fighter since 1912. Annapolis, Maryland: Naval Institute Press, 1992. ISBN 1-55750-082-7.
* Raleigh, Walter. The War In The Air: Being the Story of the part played in the Great War by the Royal Air Force, Vol I. Oxford, UK: Clarendon Press, First edition 1922, 2002 (reprint). ISBN 978-1-84342-412-3.
* Sharpe, Michael. Biplanes, Triplanes, and Seaplanes. London: Friedman/Fairfax Books, 2000. ISBN 1-58663-300-7.

## Enllaços externs

* British Aircraft directory entry Arxivat 2012-02-08 a Wayback Machine.
* Airco DH-2 Arxivat 2008-02-12 a Wayback Machine.